Toppdivisjonen i ishockey-VM 2018 for menn

VM i ishockey 2018 (for toppdivisjonen) ble arrangert i København og Herning i Danmark.

Sverige vant mesterskapet etter å ha slått Sveits på straffeslag i finalen. USA tok bronsen etter å ha slått Canada i bronsekampen.

Valg av vertsnasjoner
Søknadsfristen for vertskapet utløp den 1. september 2013. IIHF hadde da mottatt to søknader:

 
 København/Herning
 Danmark har ikke vært vertskap for VM i ishockey tidligere. Danmark var (per 2014) den høyest rangerte nasjonen på IIHFs verdensranking som ikke hadde arrangert en VM-turnering på høyeste nivå, men hadde tidlere vært vertsnasjon for B-VM (1994 og 1999) og C-VM (1977, 1987 og 1991). Foreslåtte arenaer var den nye Royal Arena i København og Jyske Bank Boxen i Herning.
 
 Riga
  Latvia arrangerte VM i ishockey for første gang i 2006. Foreslåtte arenaer var Arena Riga og en ny sekundær arena som skulle bygges.

Avgjørelsen om hvem som fikk arrangere VM ble besluttet 23. mai 2014. Søknaden til Danmark fikk 95 stemmer, mens søknaden til Latvia fikk 12.

Arenaer

Format 
I gruppespillet vil 16 lag fordelt på 2 grupper (med 8 lag i hver) spille syv gruppespillskamper mot på forhånd kjente motstandere. Med seier i regulær spilletid vil laget ta 3 poeng, med seier på overtid eller etter straffer vil laget ta 2 poeng og med tap på enten overtid eller straffer ta 1 poeng. Tap i regulær spilletid gir null poeng.

Hvis to lag har like mange poeng, er det innbyrdes oppgjør som er avgjørende. Hvis flere enn 2 lag har like mange poeng avgjøres det ut fra en intern tabell, hvor kun poengene fra deres innbyrdes kamper teller. Følgende kriterer avgjør hvilket av lagene som er best rangert:

 Flest poeng.
 Beste målforskjell.
 Flest antall mål.
 Beste resultat mot det nærmeste best rangerte laget utenfor tabellen (1. antall poeng, 2. målforskjell, 3. flest antall mål).
 Beste resultat mot det nest best rangerte laget utenfor tabellen (1. antall poeng, 2. målforskjell, 3. flest antall mål).
 Plassering på IIHFs verdensranking forut for mesterskapet.

De fire beste lagene i hver gruppe avanserer til kvartfinale. De lagene som blir sist i sin respektive gruppe rykker ned til divisjon IA for 2015. Lagene som kommer på 5.- til 7.-plass har spilt ferdig i årets turnering.

Overtidsperioden spilles med fire mann på hvert lag, og vinnes når et av lagene scorer et mål («sudden death»). I grunnspillet varer overtidsperioden 5 minutter, i kvart-, semi- og bronsefinale varer den 10 minutter og i finalen 20 minutter. Hvis kampen stadig er uavgjort, avgjøres den på straffeslag, hvor hvert lag velger 3 spillere som skal prøve å score på motstanderens mål på best av 3. Hvis kampen stadig er likt etter de 3 straffeslagene, fortsetter det i sudden death inntil et av lagene scorer (som omtales som «Game Winning Shot», GWS).

Kvalifiserte land til toppdivisjonen

Seeding 

Seedingen i den innledende runden var basert på landenes plassering på IIHF verdensrankingen for 2017 (markert i parentes).

På forhånd var det bestemt at Danmark skulle spille sine kamper i Herning mens Sverige skulle spille sine kamper i København (for å tiltrekke seg mange svenske tilskuere fra Øresundsregionen). Da Sverige og Danmark ut fra verdensrankingen for 2017 endte i samme gruppe, skulle landene spille i hver sin gruppe. Arrangørene kunne omrokkere to lag, hvorav mulighetene var å bytte om på Sverige og Finland eller Danmark og Frankrike. Forskjellige kommersielle interesser (blant annet at Russland ville være for liten for Herning, samt at tilskuere fra Finland, Tyskland, Latvia og Norge ville være mere interessert i å reise til Herning enn russerne), valgte de danske arrangørene å bytte om på Danmark og Frankrike.

Gruppespill

Gruppe A

Gruppe B

Se også
Ishockey-VM 2018
Ishockey-VM 2018 Divisjon I
Ishockey-VM 2018 Divisjon II
Ishockey-VM 2018 Divisjon III

Referanser

Eksterne lenker 
 
 

Ishockey-VM
Ishockeyturneringer i Danmark
Internasjonale mesterskap i 2018
Internasjonale mesterskap i Danmark
Ishockey i 2018
Sport i Danmark i 2018
Sport i København
Sport i Herning